open-index/open-wikipedia-markdown huggingface dataset:
Tadeáš Amadé

Barón **Tadeáš Amadé** (alebo **Amade**) z Vrakúňa/Vrakune (lat.-maď. podoba prídomku: *de Várkony*; * 10. január 1782, Bratislava – † 17. máj 1845, Viedeň) bol klavirista a hudobný skladateľ.

## Životopis
Tadeáš Amadé bol príslušník šľachtického rodu s predikátom z Vrakúňa (Vrakune), barón. Otec František Amadé (?1824), matka Žofia, rodená Nyáry de Bedegh et Berencs (17631835). Manželka Klementína, rodená Taafeová (17961846).

Po štúdiách hospodáril na rodinných majetkoch, 18091811 kapitán bratislavského jazdeckého pluku. Od roku 1831 cisársky dvorský hudobný gróf, 1838 skutočný tajný radca.

Od mladosti sa zaoberal hudbou. Popredný pianista známy najmä klavírnymi improvizáciami, autor klavírnych a komorných skladieb. Učiteľ a mecén F. Listza a H. Marschnera, vydal zbierku piesní svojho starého otca Ladislava Amadé.

## Dielo
* Grande Toccate pre dva klavíry A-dur (1817)
* Variácie pre sláčikové kvarteto

## Pozri aj
*Ladislav Amadé
*Amadeovci

## Iné projekty

## Externé odkazy
* Záznam o narodení a krste v matrike záznam číslo 29 – farnosť sv. Martina; pokrstený ako Thadæus Josephus Joannes Amade de Várkony

## Zdroje
* AMADÉ, Tadeáš. In: 
* *[[Malý slovník významných osobností mesta Bratislavy]]. A-L,* 1969

Kategória:Uhorskí umelci
Kategória:Slovenskí klaviristi
Kategória:Uhorskí hudobní skladatelia
Kategória:Slovenskí hudobní skladatelia
Kategória:Slovenskí šľachtici
Kategória:Uhorskí šľachtici
Kategória:Amadeovci
Kategória:Osobnosti z Bratislavy
Lee Valley White Water Centre

right|thumb|300px|Pôdorys centra Lee Valley White Water Centre
**Lee Valley White Water Centre** (predtým známe ako **Broxbourne White Water Canoe Centre**) je vodnoslalomové centrum, ktoré bolo postavené pre hosťovanie vodnoslalomových súťaží na Letných olympijských hrách 2012 v Londýne. Oficiálne bolo otvorené 9. decembra 2010 . Centrum sa nachádza medzi mestami Waltham Cross v grófstve Hertfordshire a Waltham Abbey v grófstve Essex.

Centrum bolo vybrané pre hosťovanie Majstrovstiev sveta vo vodnom slalome 2015.

## Iné projekty

## Externé odkazy
*Lee Valley White Water Centre oficiálna webstránka
*Water Turned On
*Otvárací deň

## Zdroj

Kategória:Športoviská na Letných olympijských hrách 2012
Kategória:Kanoistika na Letných olympijských hrách 2012
Kategória:Architektúra z 2010
Kategória:Stavby v Hertfordshire
Seven Sisters (Sussex)

[náhľad|300px|Seven Sisters z mysu [Beachy Head.]]
**Seven Sisters** je skupina kriedových útesov, neďaleko Newhaven v kanáli La Manche. Sú súčasťou South Dawns v East Sussex, medzi mestami Seaford a Eastbourne v južnom Anglicku. Súčasť Seven Sisters Country Park. Sú to zvyšky suchých údolí vymodelovaných v kriedových horninách South Dawns, ktoré postupne eroduje more.

Kategória:Geografia Anglicka
Kategória:East Sussex
Seven Sisters

**Seven Sisters** môže byť:
* kriedové útesy v Sussexe v Anglicku, pozri Seven Sisters (Sussex)
* chránená oblasť útesov Seven Sisters v Sussexe, súčasť South Downs National Park, pozri Seven Sisters Country Park
* štvrť v Londýne, pozri Seven Sisters (Londýn)
* ulica v tejto štvrti, pozri Seven Sisters Road
* stanica metra v tejto štvrti, pozri Seven Sisters (stanica metra)
* skupina amerických elitných škôl, pozri Seven Sisters (školy)
* film z roku 1915, pozri The Seven Sisters
* odroda ruže *Rosa multiflora* f. *platyphylla*, pozri Seven Sisters (ruža)

## Pozri aj
*Sedem sestier
Šaháda

**Šaháda** (, alebo ) je islamské krédo čiže vyznanie viery, ktoré patrí k piatim pilierom islamu.

Vo svojej najkratšej podobe šaháda znie .

## Použitie
Moslimovia ju často opakujú, a to najmä pri modlitbách. V islamských krajinách a rodinách býva šepkaná do ucha novorodencom, šahádou by sa mali ľudia lúčiť s umierajúcimi. Termín *šaháda* doslovne znamená „svedectvo“ či „dokázať“ a až v náboženskom význame znamená „vyznanie viery“.

Ak chce človek konvertovať k islamu, je nutné šahádu predniesť. Miloš Mendel uvádza, že podľa islamskej právnej vedy každý, kto šahádu prednesie, sa formálne stáva moslimom.  Tomu, kto šahádu prednesie, náleží titul* 'šahíd*' („vyznavač“) a je pripravený podniknúť cestu do raja. Islamské krédo sa môže v rôznych oblastiach mierne líšiť, význam kľúčových časti však zostáva rovnaký – v prvej sa moslim výslovne prehlasuje za monoteistu a vyznáva, že Alah je jediný Boh, v druhej prehlasuje Muhammada za božieho posla.

## Vlajky
Šaháda je alebo bola zobrazená na niekoľkých národných vlajkách:

* Saudská Arábia zobrazuje na svojej vlajke bielo písanú šahádu s bielym mečom na zelenom pozadí
* Soomaaliland
* Medzi rokmi 1990 – 1992 bola šaháda súčasťou vlajky islamského štátu Afganistan
* V rokoch 1997 – 2001, kedy bolo afganské územie pod vládou Tálibánu, bola šaháda súčasťou vlajky Islamského emirátu Afganistan
* V súčasnosti je šaháda súčasťou vlajky Afganistanu.

Islamskej krédo je však zobrazené aj na ďalších vlajkách ako je vlajka Hamásu


Súbor:Flag of Somaliland.svg|Vlajka Soomaalilandu s islamským krédom
Súbor:Flag of the Taliban.svg|Vlajka Afganistanu ktorá sa používala medzi rokmi 1997–2002, a opäť používa od roku 2021


## Referencie

## Externé odkazy
* Audionahrávky dvoch rôznych verzií šahády:
** Základné forma 
** Dlhšie forma 

## Zdroj

Kategória:Islam
Kategória:Kréda
Kovoprog

**Kovoprog** je CAM, teda nástroj pre počítačom riadené obrábanie kovov, obrábanie dreva, elektroiskrové obrábanie, výrobu ozubených kolies a ďalšie ...

## O programe
Kovoprog je jediný CAM systém na trhu, ktorý má českého výrobcu. Kovoprog slúži k príprave programov pre obrábanie na NC a CNC obrábacích strojoch. Pracuje v prostredí Windows XP, Windows Vista, Windows 7 a Windows 8. Program je dostupný okrem českej lokalizácie aj v anglickej, nemeckej a poľskej lokalizácii.

## História
Prvé počiatky programu Kovoprog siahajú pred rok 1988, ďaleko pred éru PC. Vtedy ešte v štátnom podniku Kovosvit na počítačoch Hewlett-Packard (HP 30 a HP 45) a Metra Blansko (IT 20) fungoval v BASICu akýsi predchodca Kovoprogu. Ďalší vývojový stupeň teraz už Kovoprogu sa datuje k roku 1989 a bol naprogramovaný v jazyku Pascal.

Veľkým medzníkom vo vývoji je vznik konzorcia súkromných firiem v roku 1990, zaoberajúcich sa ďalej vývojom Kovoprogu súkromnou cestou. V tomto roku tiež vzniká Kovoprog verzia 2 pre MS-DOS, naprogramovaná tiež ešte v jazyku Pascal. Verzia 2.0x znamenala vo svojej dobe veľmi silný a populárny nástroj, ktorý sa podarilo rozšíriť do mnoho českých firiem a ktorý dodnes ešte mnoho zákazníkov používa. Veľká výhoda pre zákazníka spočívala v možnosti písania vlastných makier v jazyku partprogramu pre špeciálne technologické požiadavky.

V roku 1996 išla na trh nová verzia Kovoprogu - verzia 3.xx - pre MS-DOS, ktorá je už písaná v jazyku C++. Verzia 3 mala veľmi podobné užívateľské prostredie ako nasledujúca verzia 4. Za svoje zhruba 2 roky života sa rozšírilo pomerne dosť inštalácií, avšak jej užívatelia vo valnej väčšine potom prešli na následnú verziu 4 pre MS Windows.

## Súčasnosť
Súčasná verzia 4.xx pre MS Windows prišla na trh v rokoch 1998 - drôtové rezanie a v rokoch  verzia trieskové obrábanie.

Firma Peška & Brtna Computer Service s. r. o. sa podieľa na výchove nových študentov, ktorí sa učia programovať práve pomocou Kovoprogu. Kovoprog sa dostal do základných učebných osnov na českých stredných aj vysokých školách. Na túto tému vznikajú semestrálne aj záverečné práce.

## Referencie

*

## Externé odkazy
*Oficiálna webstránka 
*Programovanie CNC strojov s českým softvérom
*CAD / CAM na VOŠ, SPŠO Kopřivnice

Kategória:CAD/CAM
Akamas

**Akamas** alebo **Akamás** (*Akamas*), ) môže byť:
*v gréckej mytológii:
** syn trójskeho vodcu Anténora, pozri Akamas (syn Anténora)
** syn aténskeho kráľa Thésea, pozri Akamas (syn Thésea)
** veliteľ tráckych oddielov v trójskej vojne, pozri Akamas (syn Eussóra)
* polostrov na ostrove Cyprus, pozri Akamas (polostrov)
Filip Kiss

**Filip Kiss** (* 13. október 1990, Dunajská Streda) je slovenský futbalový záložník, v súčasnosti  hrajúci za waleský klub Cardiff City pôsobiaci v druhej najvyššej anglickej súťaži. Takisto je to reprezentant Slovenska.

## Kariéra
Svoju profesionálnu kariéru začal v roku 2008 v mužstve Inter Bratislava, odkiaľ ešte v ten istý rok prestúpil do Petržalky, za ktorú odohral v prebiehajúcej sezóne 2009/2010 23 stretnutí. Následne v júni 2010 prestúpil do Slovana Bratislava. V sezóne 2010/2011 odohral za Slovan 29 stretnutí a strelil 6 gólov. Svoj prvý gól za Slovan zaznamenal už v druhom ligovom stretnutí proti Zlatým Moravciam. 

Po sezóne odišiel na ročné hosťovanie do anglického klubu Cardiff City. Svoj súťažný debut za waleský klub zaznamenal v stretnutí proti Yeovil Town. Svoj prvý gól strelil 2. novembra 2011 v zápase s Derby County. Po sezóne podpísal štvorročnú zmluvu a prestúpil zo Slovana.

## Reprezentácia
Kiss je bývalým reprezentantom Slovenska do 19 a do 21 rokov. Svoj debut za 21-tku zaznamenal 19. mája 2010 v zápase proti reprezentácii Chorvátska. 

## Úspechy
* Majster Slovenska: 2010/2011
* Slovenský superpohár: 2010
* Finalista Football League Cup: 2011/2012

## Referencie

## Externé odkazy
*Profil hráča v klube Cardiff City
*Profil na transfermarkt.co.uk

## Zdroj

Kategória:Žijúci ľudia
Kategória:Osobnosti z Dunajskej Stredy
Kategória:Slovenskí futbalisti
Kategória:Hráči FC Petržalka 1898
Kategória:Hráči ŠK Slovan Bratislava
Kategória:Hráči Cardiff City FC
Schandmaul

**Schandmaul** je nemecká hudobná skupina hrajúca stredoveký metal a folk rock. Založená bola v lete 1998 v Mníchove. Používanými hudobnými nástrojmi sú moderná basová a elektrická gitara, ale aj tradičné gajdy, ninera, flauta alebo šalmaj.

## Diskografia
### Štúdiové albumy
* 1999 – *Wahre Helden*
* 2000 – *Von Spitzbuben und anderen Halunken*
* 2002 – *Narrenkönig*
* 2004 – *Wie Pech & Schwefel*
* 2006 – *Mit Leib und Seele*
* 2008 – *Anderswelt*
* 2011 – *Traumtänzer*
### Živé albumy
* 2003 – *Hexenkessel*
* 2005 – *Kunststück*
* 2009 – *Sinnfonie*
### EP
* 2005 – * Bin Unterwegs*
* 2006 – *Kein Weg zu weit*
### DVD
* 2003 – *Hexenkessel*
* 2005 – *Kunststück*
* 2008 – *Sinnbilder*
* 2009 – *Sinnfonie*

Kategória:Nemecké heavymetalové hudobné skupiny
Kategória:Folkmetalové hudobné skupiny
Victorious

**Victorious** (v angličtine znamená *víťazný*) môže byť:

Námorné lode:
* 74-delová líniová loď tretej triedy z roku 1785, pozri HMS ''Victorious'' (1785)
* 74-delová líniová loď tretej triedy z roku 1808, pozri HMS ''Victorious'' (1808)
* bojová loď triedy Majestic, pozri HMS ''Victorious'' (1895)
* lietadlová loď triedy *Illustrious* z roku 1939, pozri HMS ''Victorious'' (R38)
* atómová ponorka triedy *Vanguard*, pozri HMS ''Victorious'' (S29)
* oceľová jednoskrutková nákladná loď uvedená do prevádzky roku 1918, pozri USS ''Victorious'' (ID-3514)
* loď pre prieskum oceánskeho dna uvedená do prevádzky roku 1991, pozri USNS ''Victorious'' (T-AGOS-19)

V iných významoch:
* americká situačná komédia vysielaná na kanáli Nickelodeon, pozri Victorious (seriál)
** soundtrack pre už uvedený televízny seriál, pozri ''Victorious'' (soundtrack)
* hudobný album skupiny The Perishers, pozri ''Victorious'' (album, The Perishers)
* hudobný album skupiny Skillet, pozri ''Victorious'' (album, Skillet)
** skladba skupiny Skillet z rovnomenného albumu, pozri Victorious (skladba, Skillet)
* vojenský vedecko-fantastický román Jacka Campbella, pozri *[[The Lost Fleet: Victorious]]*

## Pozri aj
* Victorius
Ninera

**Ninera** je strunový hudobný nástroj, ktorého struny sa rozoznievajú pomocou trenia dreveného kolieska. Na rozdiel od huslí ninera nemá krk a sláčik je nahradený dreveným kolieskom, ktoré roztáča hráč pravou rukou pomocou kľuky. Špeciálnym klapkovým zariadením sa pomocou klávesov ovládaných prstami ľavej ruky skracujú struny. Tvar trupu nie je stanovený a môže sa meniť v závislosti na výrobcovi.

Prvé záznamy pochádzajú z 10. storočia z oblasti západnej Európy. V tom čase bol nástroj oveľa väčší. Hrali na ňom dvaja hráči, pričom jeden otáčal kľukou a druhý stláčal klávesy. V súčasnosti je ninera zväčša len muzeálny kus. V modernej hudbe nineru používa napr. skupina Dead Can Dance, alebo švajčiarska folk metalová hudobná skupina Eluveitie a speváčka Patty Gurdy.

## Zdroj
* www.uluv.sk/product/ninera - stránka venovaná ninere

Kategória:Strunové nástroje
Aletta Ocean

**Aletta Ocean** (* 14. december 1987, Budapešť, Maďarská ľudová republika) vlastným menom **Dóra Varga** je maďarská pornoherečka.

## Kariéra
Aletta začala s modelingom v roku 2006 po tom, ako vyhrala súťaž krásy. Do pornopriemyslu ju priviedol jej priateľ v roku 2007.

Aletta pracovala pre spoločnosti ako Penthouse alebo maďarský Playboy. V roku 2010 získala ocenenie AVN Awards ako ženský zahraničný interpret roka.

## Iné projekty

## Externé odkazy
* AlettaOceanEmpire.com – oficiálna stránka
* Aletta Ocean – IMDb
* Aletta Ocean – IAFD
* Aletta Osean – Adult Film Database
* Aletta Ocean –  European Girls Adult Film Database

## Zdroj

Kategória:Maďarské modelky
Kategória:Maďarské pornoherečky
Kategória:Osobnosti z Budapešti
Vojtek (priezvisko)

**Vojtek** je slovenské a české priezvisko odvodené od mužského mena Vojtech. Ženská podoba priezviska môže byť **Vojteková** (najmä na Slovensku) a **Vojtková** (najmä v Česku). Najčastejšie je v mestách Vráble, Prešov, Žilina a obci Nová Bystrica (okres Čadca). V Česku je najčastejšie v Ostrave.

## Známi nositelia
Pozri v článku Vojtek.

## Pozri aj
* Vojtko (priezvisko)
* Vůjtek (priezvisko)

Kategória:České priezviská
Kategória:Slovenské priezviská
Kategória:Priezviská v Česku
Kategória:Priezviská na Slovensku
Kolesár (priezvisko)

**Kolesár** (o význame pozri kolesár) je slovenské priezvisko. Je rozšírené predovšetkým na východnom Slovensku (najmä v okresoch Michalovce, Košice, Spišská Nová Ves, Trebišov,  Prešov).

## Známi nositelia
Pozri v článku Kolesár.

## Pozri aj
* Kolár (priezvisko)
* Kollár (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Padmé Amidala

náhľad|Kostým Padmé Amidala
**Padmé Amidala** je fiktívna postava zo sveta Star Wars. Prvýkrát sa objavila v celovečernom filme v roku 1999, *[[Hviezdne vojny: Epizóda I – Skrytá hrozba]]*, ako mladá kráľovná planéty Naboo. V ďalších filmoch Padmé zastupuje Naboo v galaktickom Senáte.

Padmé je tajná manželka Anakina Skywalkera a matka Luka Skywalkera a princeznej Leiy Organa. Zomrela pri pôrode, lebo ju jej manžel Anakin Skywalker (vtedy už ako Darth Vader) priškrtil, keď zistil, že priviedla so sebou Obi-Wana Kenobiho, aby ho zabil. Zároveň bola aj príčina jej smrti zlomené srdce a stratená vôľa ďalej žiť, keďže sa Anakin pridal k temnej strane.

## Iné projekty

Kategória:Postavy Hviezdnych vojen
Kategória:Fiktívne kráľovné
Laetitia Castová

**Lætitia Marie Laure Castová**  ( ;* 11. máj 1978, Pont-Audemer, Francúzsko) je francúzska herečka a modelka.

Od roku 1999 sa okrem modelingu venuje aj herectvu. Má tri deti; s francúzskym fotografom a režisérom Stéphanom Sednaouim má dcéru (* 2001), s hercom Stefanom Accorsim syna (* 2006) a dcéru (* 2009).

## Filmografia
*1999 – *[[Asterix a Obelix kontra Cézar]]*, réžia Claude Zidi, ako Falbala
*2000 – *[[Gitano]]*, réžia Manuel Palacios, ako Lucía Junco
*2001 – *[[Les Âmes fortes (film)|Les Âmes fortes]]*, réžia Raoul Ruiz, ako Thérèse
*2002 – *[[Rue des plaisirs]]*, réžia Patrice Leconte, ako Marion
*2003 – *[[Errance]]*, réžia Damien Odoul, ako Lou
*2006 – *[[Le Grand Appartement]]*, réžia Pascal Thomas, ako Francesca
*2007 – *[[La Jeune Fille et les Loups]]*, réžia Gilles Legrand, ako Angèle
*2008 – *[[Nés en 68]]*, réžia Olivier Ducastel a Jacques Martineau, ako Catherine
*2009 – *[[Visage (film)|Visage]]*, réžia Tsai Ming-liang, ako star/Salomé
*2010 – *[[Gainsbourg, vie héroïque]]*, réžia Joann Sfar, jako Brigitte Bardotová
*2011 – *[[Derrière les murs]]*, réžia Julien Lacombe a Pascal Sid, jako Suzanne
*2011 – *[[La Nouvelle Guerre des boutons]]*, réžia Christophe Barratier
*2012 – *[[Humpday]]*, réžia Yvan Attal
*2012 – *[[Les adorés]]*, réžia Hélène Fillières

## Iné projekty

## Externé odkazy
* Interview pre excessif.com, 2011 

## Zdroj

 
Kategória:Francúzske filmové herečky
Kategória:Francúzske modelky
Atletika na Letných olympijských hrách 2012 – Beh na 100 m žien

**[[Beh na 100 metrov]] žien** bola jedna z dvadsiatich troch ženských atletických disciplín na Letných olympijských hrách 2012. Súťažilo sa 4. a 5. augusta. Zlatú medailu v tejto disciplíne časom 10,75 s obhájila Shelly-Ann Fraserová-Pryceová.

## Kvalifikácia

## Rekordy

## Medailisti

## Finále

## Referencie

## Pozri aj
* Atletika na Letných olympijských hrách 2012
* Letné olympijské hry 2012

Kategória:Atletika na Letných olympijských hrách 2012
Kategória:Beh na 100 m
Morča domáce

**Morča domáce** (iné názvy : **[[morča peruánske]]**, staršie **morča peruánske domáce**; ľudovo **[[morča]]**, **morské prasiatko**, **morské prasa**; lat. *Cavia porcellus*, *Cavia tschudii* f. *porcellus*; staršie: *Cavia aperea* f. *porcellus*, *Cavia aperea porcellus*, *Cavia porcellus porcellus*, *Cavia cobaya*, *Cavia cutleri*, *Mus porcellus*) je druh hlodavca patriaci do čeľade morčatovité (Caviidae). 

Pochádza z Južnej Ameriky, z oblasti Ánd. V súčasnosti sa chová ako domáce zviera pre okrasu, vo svojej domovine aj ako zdroj potravy, resp. v ľudovom liečiteľstve, ako aj pri niektorých náboženských obradoch. Môže mať mláďatá niekoľko krát do roka. Rodí 1- 6 mláďat.

V minulosti sa predpokladalo, že ide o domestikovanú formu druhu *[[Cavia aperea]]* a prípadne aj ďalších druhov, dnes sa uvádza, že ide o domestikovanú formu druhu *[[Cavia tschudii]]*.

## Dejiny
Domestikované morča bolo prvýkrát vedecky popísané v roku 1758 ako *Mus porcellus* (Linné), nezávisle na tomto popise potom v roku 1766 ako *Cavia cobaya* (Pallas).

Morčatá boli pravdepodobne jeden z najdôležitejších potravinových zdrojov už v starom Peru, ešte dlho pred Inkami. Bohužiaľ malá veľkosť ich kostí a tiež spôsob zaobchádzania s odpadom po jedle môžu vysvetľovať, prečo ich kosti nenachádzajú archeológovia pri výskumoch tak často. Preto je tiež pomerne ťažké presne určiť domestikáciu morčaťa ako v priestore, tak v čase. Peruánski archeológovia však tvrdia, že domestikácia morčiat začala tesne po roku 5000 pred Kr. v oblasti Altiplano v južnom Peru a Bolívii. V tejto oblasti tiež stále žije divoká forma morčaťa - *Cavia tschudii*. Výskumy jednoznačne stanovujú, že morča bolo domestikované najneskôr okolo roku 900 pred Kr. (plastiky zobrazujúce morčatá sú známe z oblasti Moche na severnom pobreží Peru).

Po španielskom vstupe do nového sveta si morča čoskoro našlo svoju cestu na európsky kontinent, kde sa okamžite stalo populárne ako domáci maznáčik. Napríklad kráľovná Alžbeta I. vlastnila morča ako domáceho maznáčika, čo mohlo prispieť k jeho popularite.

Pôvodne boli domestikované ako dobytok ako zdroj mäsa a v niektorých častiach sveta sa stále konzumujú, boli tradične chované iba na spotrebu v domácnosti, často ako jediný zdroj bielkoviny, hoci sa tiež využívali ako platidlo pri výmennom obchode.

## Základné biologické hodnoty
* Hmotnosť v dospelosti: 800 - 1200 g, ale môže byť až 1500 g (obezita)
* Hmotnosť pri narodení: 50 - 120 g
* Otvorenie očí: pri narodení
* Prijímajú tuhú potravu od 3. - 5. dňa
* Dĺžka života: priemerná 5-6 rokov, rozmedzí 4 až 8 rokov
* Pohlavné dospelosť: samec 8 týždňov, samice 10 týždňov
* Telesná dospelosť: samec 10 - 12 týždňov, samice 12 - 14 týždňov
* Dĺžka pohlavného cyklu: 16 - 23 dní
* Doba ruje: 6 - 15 hodín
* Doba gravidity: 63 - 72 dní
* Počet mláďat: 1 - 6
* Doba dojčenia: 3 - 5 týždňov
* Telesná teplota: 38 - 39 °C

## Iné projekty

Kategória:Morčatovité
Kategória:Domáce zvieratá
Audrey Bitoni

**Audrey Bitoni** (* 16. august 1986, Pasadena, USA) je americká pornoherečka a modelka.

## Biografia
Audrey sa narodila v Pasadene v Kalifornii do taliansko/nemecko/španielskej rodiny.

V roku 2008 sa objavila na obálke časopisu Penthouse. Momentálne žije vo svojej rezidencii v Los Angeles.

## Ocenenia
* 2008 AVN Award nominee – Best New Starlet
* 2008 Nightmoves Awards nominee – Best New Starlet
* 2008 AVN Award nominee – Best POV Sex Scene
* 2009 AVN Award nominee – Best All-Girl 3-Way Sex Scene for No Man's Land 43

## Referencie

## Iné projekty

## Externé odkazy
* audreybitoni  – oficiálna stránka
* AudreyBitoni – na iafd

Kategória:Pornoherečky USA
813 (rozlišovacia stránka)

**813** môže byť:
* rok 813, pozri 813
* rok 813 pred Kr. , pozri 813 pred Kr.
* planétka, pozri 813 Baumeia
* galaxia, pozri NGC 813
* nákladný automobil, pozri Tatra 813
* motorová jednotka, pozri Motorová jednotka 813
Ladislav Tomaček

**Ladislav Tomaček** (* 26. september 1982, Galanta) je slovenský futbalový útočník, v súčasnosti hrajúci za FC Spartak Trnava pôsobiaci v Corgoň lige.

Do Trnavy prišiel z treťoligovej Serede. V máji 2011 podpísal trojročný kontrakt. Hráva na poste útočníka.

## Referencie

## Externé odkazy
* Profil na stránke FC Spartaku Trnava 

Kategória:Slovenskí futbalisti
Kategória:Narodenia v 1982
Kategória:Osobnosti z Galanty
Amfoteros

**Amfoteros** (starogr. *Ἀμφοτερός* – *Amfoteros*, ) môže byť:
*v gréckej mytológii:
** syn Alkmaióna z Argu, pozri Amfoteros (mytológia)
** trójsky bojovník, obeť hrdinu Patrokla, pozri Amfoteros (Iliada)
* veliteľ loďstva Alexandra Veľkého, pozri Amfoteros (nauarchos)
Milani

**Milani** môže byť:
* bývalý výrobca motocyklov, pozri Milani (podnik)
* planétka, pozri 4701 Milani
* priezvisko:
** Abbas Milani (* 1949), iránsko-americký historik
** Albino Milani (1910 – 2001), taliansky motocyklový pretekár
** Alfredo Milani (* 1924), taliansky motocyklový pretekár
** Armando Milani (* 1940), taliansky grafik
** Aureliano Milani (1675 – 1749), taliansky maliar
** Aurelio Milani (* 1934), taliansky futbalista
** Cesare Milani (1905 – 1956), taliansky veslár
** Gilberto Milani (* 1932), taliansky motocyklový pretekár
** Gillian Milani (1898 – 1927), ruský revolucionár
** Giovanni Milani (1789 – 1862), taliansky stavebný inžinier
** Giulio Cesare Milani (1621 – 1678), taliansky maliar
** Laura Milaniová (* 1984), talianska veslárka
** Lorenzo Milani, (1923 – 1967) taliansky kňaz, učiteľ a spisovateľ
** Marta Milaniová (* 1987), talianska bežkyňa
** Maurizio Milani (* 1961), taliansky komik
** Milena Milaniová (* 1922), talianska umelkyňa, spisovateľka a novinárka
** Mino Milani (* 1928), taliansky novinár, spisovateľ a historik
** Oscar Milani (* 1946), nemecko-argentínsky čembalista
** Riccardo Milani (* 1958), taliansky scenárista a režisér
** Tahmineh Milaniová (* 1960), iránska scenárista, režisérka a producentka
350 (rozlišovacia stránka)

**350** môže byť:
* rok 350, pozri 350
* rok 350 pred Kr., pozri 350 pred Kr.
* planétka, pozri 350 Ornamenta
* model fotoaparátu firmy Canon, pozri Canon EOS 350D
* galaxia, pozri NGC 350
* športový automobil Nissan 350Z, pozri Nissan 350Z
* turbohriadeľový motor, pozri Klimov GTD-350
* elektrický rušeň, pozri Elektrický rušeň 350
Akarnan

náhľad|''Téban Polyneikes podpláca Erifylu'', červenofigúrová oinochoé, cca. 450-430 pred Kr.
**Akarnan** alebo **Akarnán** (starogr. *Ἀκαρνάν* – *Akarnan*, ) je v gréckej mytológii syn Alkmaióna z Argu a jeho druhej manželky Kallirhoé.

Jeho otec Alkmaión bol jedným z vojvodcov víťaznej vojny epigonov proti Tébam, v ktorej pomstili smrť svojich otcov z predošlej neúspešnej vojenskej výpravy. V oboch vojnách nepeknú úlohu zohrala Alkmaiónova matka Erifylé, ktorá sa nechala podplatiť Tébanmi náhrdelníkom tébskej kráľovnej Harmonie, aby svojho muža a neskôr svojich synov poslala do vojny.

Harmoniin náhrdelník sa jej však stal osudným, lebo keď sa Alkmaión dozvedel, že kvôli nej zomrel jeho otec, matku za zradu zavraždil. Umierajúca matka svojho syna prekliala, so slovami, aby mu žiadna zem neposkytla útočište.
Neustále prenasledovaný bohyňami pomsty Erínyami sa Alkmaión rozlúčil s manželkou Arsinou a odišiel z Argu do Delfskej veštiarne po radu, ako sa kliatby zbaviť. Pýtia mu poradila, aby sa usadil v zemi, ktorá v čase vyslovenia kliatby ešte neexistovala.  Po dlhom putovaní takú zem našiel na nánosoch piesku rieky boha Achelóa.  Tam ho boh rieky očistil od viny a dal mu svoju dcéru Kallirhou za manželku. Po niekoľko rokov žili potom šťastne, až kým sa Alkmaión rozhodol zmocniť náhrdelníka Harmióny, ktorý v tom čase patril Fégeovi, otcovi jeho bývalej manželky. Po jeho príchode do Psófidy, mesta v Arkádii, kde Fégeus vládol, však vyšlo najavo, že opustil svoju prvú manželku Arsinou a znova sa oženil, preto Fégeus naviedol svojim synov Pronoa a Agénora, aby ho zavraždili. 

Keď sa Kallirhoé dozvedela, že jej manžela zabili, rozhodla sa ho okamžite pomstiť a vrúcne prosila najvyššieho boha Dia, aby jej maličkých synov Akarnana a Amfotera premenil na dospelých mužov. Zeus jej prosbe vyhovel a počas jedinej noci deti vyrástli na statných mládencov. Tí následne odišli do Arkádie, kde Fégea a jeho dvoch synov zabili.

Akarnan sa s bratom potom odsťahoval na západné pobrežie stredného Grécka, do kraja, ktorý bol neskôr nazvaný po ňom menom Akarnania.

## Referencie a bibliografia


Kategória:Postavy gréckej mytológie
Rastislav Kostka

**Rastislav Kostka** (* 11. september 1972, Bošany) je bývalý slovenský futbalista, ktorý hrával na poste obrancu. 

## Futbalová kariéra
Hral za Spartak Trnava, Ozetu Duklu Trenčín, 1. FC Synot Staré Město, Artmédii Petržalka a DAC Dunajská Streda. Za reprezentáciu Slovenska nastúpil v 2 stretnutiach. Hrával na poste stredného obrancu. S futbalom začínal ako 9-ročný v Bošanoch, najskôr ako ako útočník; v jednej sezóne nastrieľal 30 gólov. Ako dorastenec hral v Bánovciach nad Bebravou dorasteneckú ligu. 

### Príchod do Trnavy
Do trnavského dorastu ho priviedol tréner Richard Matovič. Prvý zápas za Spartak Trnava odohral v domácom zápase 14. augusta 1991, pričom Spartak remizoval s Baníkom Ostrava 2:2. Svoj premiérový gól zaznamenal v nasledujúcej sezóne proti Slavii Praha. Po vojenskej službe v Trenčíne sa vrátil v lete 1994 opäť do Trnavy, kde patril stabilne do základnej jedenástky.

## Externé odkazy
* Worldfootball.net 
* fotbal.idnes.cz
* Eurofotbal.cz
* Transfermarkt
* Footballdatabase.eu
* FootballZZ.com 
* Spoveď Rastislava Kostku

Kategória:Osobnosti z Bošian
Kategória:Slovenskí futbalisti
Kategória:Hráči FC Spartak Trnava
Kategória:Hráči FK AS Trenčín
Kategória:Hráči 1. FC Slovácko
Kategória:Hráči FC Petržalka 1898
Kategória:Hráči FK DAC 1904 Dunajská Streda
Old Bugs

***Old Bugs*** je krátka poviedka amerického spisovateľa Howarda P. Lovecrafta, ktorú pravdepodobne autor napísal niekedy pred júlom 1919. Prvýkrát bola publikovaná až vydavateľstvom Arkham House v roku 1959 v zbierke *The Shuttered Room and Other Pieces*.

Inšpiráciou pre poviedku bol návrh Lovecraftovho priateľa Alfreda Galpina, že by mal okúsiť alkohol ešte predtým, než začne platiť prohibícia. Abstinent Lovecraft na to odpovedal napísaním poviedky o starom vydedencovi známom iba ako Starý blázon, ktorý predstavoval práve Galpina, a ktorý sa dostal na dno "evil habits, dating from a first drink taken years before in woodland seclusion." Na koniec rukopisu Lovecraft napísal: "*Teraz* už budeš dobrý?" 

Žena menom Eleanor Wingová, ktorá zrušila so Starým bláznom pre jeho pitie zasnúbenie, bola v skutočnosti Galpinova spolužiačka z vysokoškolského novinárskeho klubu.

## Dej

Dej sa odohráva v Chicagu v roku 1950, v Sheehanovej herni - brlohu a centre nelegálneho obchodu s alkoholom a drogami. Hlavnú postavu stelesňuje alkoholik, stroskotanec a tulák, známy len pod prezývkou "Starý blázon", ktorý funguje v Sheehanovej herni ako "dievča pre všetko", platený alkoholom a hašišom. Jeho jediným spojením s minulosťou, ktorú nikto z miestnych nepoznal, bola fotografia mladej, krásnej ženy v elegantných šatách, ktorú opatroval ako relikviu a často sa na ňu so smútkom a nehou díval. 
Väčšinou sa choval ako primitív, no mal krátke chvíľky, kedy bolo z jeho reči a postoja zrejmé, že v minulosti bol váženým a vzdelaným človekom. Zvláštne tiež bolo, že keď krčmu navštívil mladý "nováčik", vždy sa ho snažil odradiť od pokušenia alkoholu a drog.

V klube sa jedného dňa objavil bohatý mladík Alfred Trever, chtivý zakúsiť hlbších nerestí, od ktorých ho chránila prísna ruka jeho matky, poetky Eleanor Wingovej. Ona sama totiž v minulosti zažila hrôzu z roztopašnosti človeka, ktorého v mladosti milovala a bola s ním istý čas zasnúbená. Tento človek menom Galpin bol výnimočná osobnosť - vynikal vysokou inteligenciou a už v mladom veku pôsobil ako profesor na miestnej univerzite. Nanešťastie ho opantala závislosť na alkohole a napriek opakovaným - a čiastočne úspešným - pokusom o návrat na výslnie, ho nakoniec strhla na samé dno. Od tých čias o ňom už nikto nikdy nepočul.
Keď Starý blázon počul, kto je matkou onoho mladíka, dostal podivný záchvat, ktorý zabránil chlapcovi v "potešení" ochutnať svoju prvú whisky v živote. Rozbil prinesené fľaše, napadol okolostojacich štamgastov i majiteľa herne a nakoniec so slovami "Ave, Caesar, moriturus te saluto!" spadol mŕtvy na zem. Táto scéna zanechala v mladom Alfredovi celý život nezmazateľnú stopu. Pretože polícia po prehľadaní starcovej mŕtvoly našla onu fotografiu a on v nej poznal svoju matku.

## Reakcia
*[[An H. P. Lovecraft Encyclopedia]]* o poviedke píše: "Nie je zďaleka tak ťažkopádna ako by sa mohlo zdať, v skutočnosti je to malý majstrovský kúsok..."

## Referencie
*

## Zdroje
*
*

Kategória:Hororové poviedky
Kategória:Poviedky H. P. Lovecrafta
Team Fortress Classic

***Team Fortress Classic*** je počítačová hra vyvinutá spoločnosťou Valve Corporation. Ide o multiplayerovú FPS strieľačku. Je pokračovaním hry Team Fortress a predchodcom populárneho Team Fortress 2. Team Fortress Classic je jednou z prvých hier vydaných spoločnosťou Valve Corporation.

## Externé odkazy
* Team Fortress Classic na Steame

Kategória:Valve Corporation
Kategória:Počítačové hry z 1999
Kategória:Hry pre Windows
Kategória:First-person shooter
Kategória:Počítačové hry
Left 4 Dead 2

**Hra Left 4 Dead 2** je kooperatívna FPS hra s hororovými prvkami vydaná spoločnosťou Valve Corporation. Hra bola spustená 17. novembra 2009 na platformách Microsoft Windows a Xbox 360 v USA a 20. novembra 2010 v Európe.

## Herné postavy

### Survivors (Preživší)

Žiadna z postav nemá speciálne schopnosti, líšia sa len vzhľadom a hlasom.
* **Nick** - Seriózní gambler.

* **Rochelle** - Ambiciózna producentka.
* **Coach** - Vedúci futbalového oddielu.

* **Ellis** - Pohodárský automechanik.
V DLC *The Sacrifice* boli pridané ešte postavy z prvého dielu Left 4 Dead.
* **Bill**
* **Zoey**
* **Louis**
* **Francis**
## Externé odkazy
Oficiálna stránka hry

 

Kategória:Valve Corporation
Kategória:First-person shooter
Kategória:Left 4 Dead
Kategória:Počítačové hry z 2009
Kategória:Počítačové hry
Kategória:Hry pre Windows
Roentgen 19'30

„**Roentgen 19'30**“ je druhý singel brnianskej rockovej skupiny Progres II, jediná nahrávka vydaná pod variantom názvu s rímskou číslicou (inak sa používal názov Progres 2). Singel vyšiel v roku 1978 a tematicky nadväzuje na rockovú operu *[[Dialog s vesmírem]]*.

Obe skladby na singli sú inštrumentálne a obe zložil líder skupiny, bubeník Zdeněk Kluka. Pieseň „Roentgen 19'30“ nepochádza z audiovizuálneho projektu *Dialog s vesmírem*, nenachádza sa v koncertnej ani v skrátenej štúdiovej verzii. B stranu singla zaberá skladba „V zajetí počítačů“, ktorá je naopak úvodnou inštrumentálnou skladbou *Dialogu s vesmírem*.

Skladba „Roentgen 19'30“ bola nahratá 21. mája 1978 v štúdiu Československého rozhlasu Brno, druhá skladba pochádza zrejme z toho istého obdobia a nejde teda o verziu vydanú na LP *Dialog s vesmírem*, ktorá bola natočená až na prelome rokov 1979 a 1980.

Skladba „Roentgen 19'30“ vyšla ako jeden z bonusov na reedícii *Dialogu s vesmírem* v roku 1999 a v rámci kompilácie *[[Dialog s vesmírem /studio & live/]]* v roku 2010.

## Zoznam skladieb

# „Roentgen 19'30“ (Kluka) – 2:18
# „V zajetí počítačů“ (Kluka) – 3:07

## Obsadenie

* Progres II
** Pavel Váně – elektrická gitara
** Miloš Morávek – elektrická gitara
** Pavel Pelc – basgitara
** Karel Horký – klávesy
** Zdeněk Kluka – bicie

## Referencie


## Zdroj
* 

Kategória:Single Progres 2
Kategória:Single z 1978
Grenier

**Grenier** môže byť:
*Grenier (priezvisko)
*Paul Grenier
*Adrian Grenier
*Albert Grenier 
*Auguste Jean François Grenier 
*Christian Grenier
*Clément Grenier 
*Daniel Grenier 
*Dave Grenier
*Édouard Grenier 
*Édouard Emmanuel Grenier 
*Fernand Grenier 
*Hélène Grenierová
*Jacques Grenier 
*Jules Grenier
*Louis Grenier 
*Martin Grenier 
*Nicolas Grenier
*Philippe Grenier 
*Pierre Grenier
*Roger Grenier 
*Sébastien Grenier
*Sylvain Grenier
*Zach Grenier
*Jean Grenier
*Jean-Baptiste Grenier
*Jean-Pierre Grenier 

## Pozri aj
*Grenier-Montgon (obec vo Francúzsku)
*Beuzeville-la-Grenier (obec vo Francúzsku)
*Bois-Grenier (obec vo Francúzsku)
*Mas-Grenier (obec vo Francúzsku)
Zdeněk Kukal

Doc. RNDr. **Zdeněk Kukal**, DrSc. (* 29. november 1932, Praha – † 12. december 2021, Praha) bol český geológ a oceánograf.

## Život
V roku 1955 vyštudoval geológiu na Karlovej univerzite v Prahe. Pracoval v Ústrednom ústave geologickom (dnešná Česká geologická služba). V roku 1990 bol menovaný docentom a zároveň získal titul doktor vied (DrSc.). V rokoch 1992 až 1997 bol riaditeľom Českej geologickej služby, v rovnakom čase i neskôr zasadal v Rade vlády Českej republiky pre výskum a vývoj.

V geologických vedách sa zaoberal najmä usadenými horninami. Ako zamestnanec geologického ústavu pôsobil takmer 10 rokov v zahraničí, hlavne v krajinách juhozápadnej Ázie, kde bol profesorom na univerzitách v Bagdade a Kuvajte, tiež hlavným geológom v štátnej geologickej službe Iraku. Na výskumných lodiach sa plavil po Atlantickom oceáne, Perskom zálive i Čiernom mori. Jeho kniha o oceánoch je dôležitou učebnicou oceánografie.

Vo svojej populárno-vedeckej knihe *Záhada bermudského trojúhelníku, fantazie a skutečnost* (1985) na základe prác zahraničných autorov (napr. Larryho Kuschea) vyvrátil legendy o údajne záhadných zmiznutiach v Bermudskom trojuholníku.

Jeho synom je sociálny geograf a majiteľ Cestovnej kancelárie Geotour RNDr. Zdeněk Kukal mladší.

## Bibliografia (výber)
### Odborná
* *Sedimentární textury barrandienského ordoviku*, 1. vyd. Praha: ČSAV, 1963, 93 s.
* *Geologie recentních sedimentů*, 1. vyd., Praha: ČSAV, 1964, 441 s.
* *Vznik pevnin a oceánů*, (upr. J. Prchal), 1. vyd., Praha: Academia, 1973, 54 s., (Cesta k vědění, Zv. 20)
* *Základy oceánografie*, 1. vyd., Praha: Academia, 1977, 510 s.
* *Rychlost geologických procesů*, 1. vyd., Praha: Academia, 1983, 280 s.
* *Základy sedimentologie*, 1. vyd., Praha: Academia, 1986, 466 s.
* *Základy oceánografie*, 2. vyd., Praha: Academia, 1990, ISBN 80-200-0313-4, 590 s.

### Populárna
* *Atlantis ve světle moderní vědy*, 1. vyd., Praha: Academia, 1978, 257 s.
* *Přírodní katastrofy*, 1. vyd., Praha: Horizont, 1982, 252 s.
* *Přírodní katastrofy*, 2. vyd., Praha: Horizont, 1983, 259 s.
* *Oceán – pevnina budoucnosti*, 1. vyd., Praha: Horizont, 1984, 314 s.
* *Záhada bermudského trojúhelníku, fantazie a skutečnost*, 1. vyd., Praha: Horizont, 1985, 231 s.
* (s Jaroslavom Malinom) *Soumrak kouzelníků*, 1. vyd., Praha: Horizont, 1987, 205 s.

## Referencie


## Zdroj

Kategória:Českí geológovia
Kategória:Českí vedeckí spisovatelia
Kategória:Absolventi Karlovej univerzity
Kategória:Osobnosti z Prahy
Kategória:Českí popularizátori vedy
Tour Jeanne-d'Arc

thumb|Veža Jany z Arku
**Tour Jeanne-d'Arc** (doslova "Veža Jany z Arku") alebo **Donjon Jeanne-d'Arc** (doslova "Donžon Jany z Arku") alebo staršie **Grosse Tour** (doslova "Veľká veža") je pozostatok rouenského hradu, ktorý dal vybudovať Filip II. August v roku 1204. Zvyšok hradu bol zničený v roku 1591 na konci náboženských vojen. Janu z Arku pred upálením na hrade väznili, nie však v tejto dochovanej časti. Miesto jej pobytu je označené na jednej z okolitých súčasných budov. 

Veža bola v roku 1840 zaradená medzi Monument historique. V rokoch 1866 až 1874 sa uskutočnila pod vedením architekta Desmaresta rekonštrukcia veže.

Počas 2. svetovej vojny tu Nemci vytvorili bunker a vybetónovali hornú časť. V súčasnosti je stavba prístupná verejnosti.

## Literatúra
* Yvon Pailhès, *Rouen: un passé toujours présent… : rues, monuments, jardins, personnages*, Luneray, Bertout, 1994, 285 p. (ISBN 2-86743-219-7) (OCLC 466680895), s. 88-89

## Iné projekty

## Externé odkazy
* Veža na visite-de-rouen.com

## Zdroj

Kategória:Stavby v Rouen
Kategória:Historické pamiatky vo Francúzsku
Kategória:Veže vo Francúzsku
Skanska

**Skanska AB** je nadnárodná stavebná spoločnosť, ktorá sídli vo Švédsku, kde je zároveň najväčšou stavebnou spoločnosťou. Hlavné kancelárie spoločnosti sídlia v Solne, severne od Štokholmu.

Spoločnosť vznika pod názvom **Aktiebolaget Skånska Cementgjuteriet** v roku 1887 v Malmö a začala vyrábať betónové produkty. Od roku 1971 pôsobí Skanska v USA.

## Stavby na Slovensku

### Cestná infraštruktúra

* Úsek rýchlostnej cesty R4 Košice-Milhosť o dĺžke 14,2 km.
* Úsek rychlostnej cesty R3 Oravský Podzámok - Horná Lehota o dĺžke 6,4km.
* Úsek diaľnice D1 Budimír - Bidovce o dĺžke 14,4 km.
* Úsek diaľnice D1 Sverepec - Vrtižer, I. úsek v km 0,000 - 4,900
* Úsek diaľnice D2 Bratislava, Lamačská cesta - Staré Grunty o dĺžke 3,3km.
* Výstavba križovatky Prešov-Západ na diaľnici D1
* Dokončenie úseku diaľnice D1 Lietavská Lúčka - Dubná Skala vrátane tunela Višňové.
* Tunel Španí Háj na železničnom úseku Poprad-Tatry – Vydrník.
* Modernizácia trate Nové Mesto nad Váhom – Zlatovce vrátane železničného tunela Turecký vrch
* Tunel Sitina
* Modernizácia železničnej trate Žilina - Krásno nad Kysucou
* Modernizácia železničnej trate Šenkvice - Cífer
* Cyklotrasa Trenčín - Dubnica

## Referencie

## Zdroj

Kategória:Podniky vo Švédsku
Kategória:Podniky založené v 1887
Kategória:Stavebné podniky
Kallirhoé

**Kallirhoé** alebo **Kallirhoa** (starogr. *Καλλιρρόη* – *Kallirhoé*, ) môže byť:
*v gréckej mytológii:
** dcéra Titána Ókeana, pozri Kallirhoé (dcéra Ókeana)
** dcéra riečneho boha Achelóa, pozri Kallirhoé (dcéra Achelóa)
** dcéra riečneho boha Skamandra, pozri Kallirhoé (dcéra Skamandra)
** dcéra Fóka, zakladateľa a kráľa Fókidy,  pozri Kallirhoé (dcéra Fóka)
** dcéra riečneho boha Maiandra, pozri Kallirhoé (dcéra Maiandra)
** dcéra Lyka, kráľa Líbye, pozri Kallirhoé (dcéra Lyka)
** dcéra riečneho boha Nesta, pozri Kallirhoé (dcéra Nesta)
* najstarší plne dochovaný román od starogréckeho spisovateľa Charitóna, pozri Chaireas a Kallirhoé
* staroveký prameň uctievaný Aténčanmi, pozri Kallirhoé (prameň) 

## Pozri aj
* Callirrhoe
* Callirhoe
Olivier Ducastel

**Olivier Ducastel** (* 23. február 1962, Lyon) je francúzsky režisér a scenárista.

## Životopis
Ducastel vyrástol v Rouene. V Paríži študoval film a divadlo. Žije a pracuje s Jacquesom Martineau, s ktorým sa zoznámil v roku 1995. Spolu napísali a režírovali filmy prevažne s LGBT tematikou.

## Filmografia
* 1988: *[[Le Goût de plaire]]*
* 1998: *[[Jeanne et le Garçon formidable]]*
* 2000: *[[Drôle de Félix]]
* 2002: *Ma vraie vie à Rouen
* 2005: *Crustacés et Coquillages*
* 2008: *[[Nés en 68]]*
* 2010: *[[L'Arbre et la Forêt]]*

## Ocenenie
* 2000: Teddy Award pre Drôle de Félix 
* 2009: Cena Jeana Viga pre *L’Arbre et la Forêt*

## Zdroj

Kategória:Francúzski filmoví režiséri
Kategória:Francúzski scenáristi
Kategória:Osobnosti z Lyonu
Kategória:Osobnosti z Rouenu
Kúpele Brusno

**Kúpele Brusno** je akciová spoločnosť, prevádzkujúca rovnomenné kúpele.

## História
Prvýkrát boli pramene v Brusne písomne doložené v roku 1818 vo farskej kronike v Medzibrode. Až do roku 1834, kedy sa začala stavba prvého kúpeľného domu, dokončeného v roku 1837, sa v dokumentoch neuvádza kúpeľné využitie prameňov. Pravdepodobne boli využívané drevorubačmi, baníkmi a uhliarmi už dávno pred týmto rokom. 

Prvá sezóna v kúpeľoch sa začala v roku 1838. Kúpeľný dom v roku 1859 vyhorel. Obnovený bol v roku 1861, s pôdorysom v tvare písmena U – dnešný pavilón Vepor. 

Obdobie 1.ČSR bolo pre brusnianske kúpele obdobím rozkvetu. Na ubytovanie v kúpeľoch v tom čase slúžili 3 jednoposchodové hotely (Ludvik, Kúpeľný dom, Paula). 

Po 2. svetovej vojne boli kúpele v zlom technickom stave, ktorý ešte zhoršil požiar v roku 1947. Na obnovu kúpeľov sa podujali Podbrezovské železiarne, ktoré sa v roku 1947 stali ich novým vlastníkom.

Komunistický prevrat v roku 1948 odštartoval proces znárodňovania a kúpele v Brusne sa dostali do rúk štátu. Najväčšie architektonické zmeny nastali po roku 1974, kedy sa začalo s výstavbou pavilónu Poľana, ktorý bol otvorený po roku 1985. 

## Súčasnosť
Dnes sú kúpele Brusno vyhľadávané vďaka minerálnym vodám na liečenie zažívacích chorôb, obličiek, pečenie, žalúdočných a črevných porúch. Okrem toho sa v Brusne liečia aj srdcovo-cievne choroby a choroby pohybového ústrojenstva. 

Kúpele Brusno sú akciovou spoločnosťou. Liečebný dom Poľana prešiel významnou rekonštrukciou a má kapacitu 128 izieb. 

## Zdroj
* oficiálna stránka kúpeľov 

Kategória:Kúpele na Slovensku
Kategória:Brusno (obec)
Bronx Community Board 3

**Bronx Community Board 3** je miestna samospráva v New Yorku. Zahŕňa susedstvá Crotona Park East, Claremont, Concourse Village, Melrose, a Morrisania v štvrti Bronx. Je ohraničená Sheridan Expressway na východe, Cross Bronx Expressway a Crotona Park North na severe, Park Avenue and Webster Avenue na západe, a ulicami East 159th Street and East 161st Street na juhu.

Jej súčasný predseda (2012) je Gloria Alston a okresný riaditeľ John Dudley.

## Demografia
Podľa sčítania obyvateľov mala samospráva 68 574 obyvateľov (57 162 v roku 1990 a 53 638 v 1980). Z toho 36 273 (52,9%) boli Hispánci, 30 201 (44%) boli černosi (ne-Hispánci), 678 (1%) belosi (ne-Hispánci), 248 (0,4%) boli Aziati, 216 (0,3%) Indiáni, 169 (0,2%) boli iné rasy a 789 (1,2%) miešanci dvoch a viacerých rás.

## Externé odkazy
*Oficiálna stránka samosprávy

## Zdroj

Kategória:Bronx
Callirrhoe

**Callirrhoe** môže byť:
* latinsky Kallirhoé, pozri Kallirhoé
* mesiac planéty Jupiter, pozri Callirrhoe (mesiac)
Martin Vahl

**Martin Vahl** (* 10. október 1749, Bergen, Nórsko - † 24. december 1804, Kodaň, Dánsko) bol nórsky botanik a žiak Linného.

## Životopis
Študoval v rokoch 1766 až 1774 v Bergene, Kodani a Uppsale medicínu a botaniku. Medzi jeho vyučujúcich patril aj Carl von Linné (1707-1778). V období 1779 až 1782 prednášal v kodanskej botanickej záhrade. V roku 1786 sa stal profesorom Society for Natural History v Kodani. Bol spolupracovníkom projektu Flora Danica. V rokoch 1801 až 1804 vyučoval botaniku na Kodanskej univerzite.

Je po ňom pomenovaný rastlinný rod Vahlia z čeľade Vahliaceae.

Martin Vahl má v Medzinárodnom registri mien rastlín skratku **Vahl.**

## Dielo
* *Symbolae botanicae*, 1790–1794
* *Icones illustrationi plantarum americanarum*, 1798–1799
* *Enumeratio plantarum*, 1804–1805
* *Eclogae americanae*, 1796–1807

## Literatúra
* Robert Zander, Fritz Encke, Günther Buchheim, Siegmund Seybold: Handwörterbuch der Pflanzennamen. 1Ulmer Verlag, Stuttgart 1984, ISBN 3-8001-5042-5. 

## Iné projekty

## Zdroj

Kategória:Nórski botanici
Kategória:Absolventi Uppsala universitet
Kategória:Absolventi Københavns Universitet
Kategória:Členovia Nemeckej akadémie prírodných vied Leopoldina
Kategória:Osobnosti z Bergenu
Jean-Pierre Vaucher

**Jean-Pierre Étienne Vaucher** (* 27. apríl 1763, Ženeva – † 5. január 1841, tamtiež) bol švajčiarsky botanik a protestantský teológ.

## Životopis
Po štúdiu teológie bol roku 1787 vysvätený a stal sa farárom. Popri svojom zamestnaní sa tiež venoval botanike. Bol menovaný profesorom cirkevných dejín na ženevskej univerzite, a bol tiež čestným profesorom botaniky a fyziológie rastlín. Ako prvý študoval históriu vývoja rias. Vo svojej *Histoire des Conferves d'eau douce* popisuje u rodov Spirogyra a Zygonema proces konjugácie. Tiež popísal výstavbu nových pletív v bunkách Hydrodictyonu. Je po ňom pomenovaný rod žltozelených rias Vaucheria. Medzi jeho žiakov patrili napríklad Hans Konrad Escher von der Linth, Augustín Pyramus de Candolle, Carlo Alberto I., Hans Conrad Stadler a tiež Alexandre Colonna-Walewski. 

Jean-Pierre Vaucher má v Medzinárodnom registri mien rastlín skratku **Vaucher**.

## Dielo
thumb|''Hydrodictyon reticulatum''
* *Cours d’instruction religieuse* Fick, Ženeva 1804/1807
* *Histoire des Conferves d'eau douce, contenant leurs différens modes de reproduction, et la description de leurs principales espèces, suivi de l'histoire des Trémelles et des Ulves d'eau douce*. Paschoud, Ženeva 1803
* *Histoire physiologique des plantes d'Europe ou exposition des phénomènes dans leurs diverses périodes de leur développement*. Marc Aurel Frères, Paříž 1841 
* *Mémoire sur la chute des feuilles*. In: *Mémoires de la Société de Physique et d'Histoire Naturelle de Genève*, 1821/1822, str. 120136
* *Mémoire sur la sève d'août et sur les divers modes de développement des arbres*. V *Mémoires de la Société de physique et d'histoire naturelle de Genève*, 1821/1822, str. 291308
* *Mémoire sur les seiches du lac de Genève*, Paschoud, Ženeva 1805
* *Monographie des orobanches*, Paschoud, Ženeva 1822
* *Monographie des prêles*. Paschoud, Ženeva 1822
* *Un séjour à Paris. 5 carnets de voyages*, Bourot, Paříž 1782
* *Sermon sur l’Ascension*, 18181820
* *Souvenir d'un Pasteur Genevois, ou recueil de sermons* Fick, Ženeva 1842

## Zdroj
* 

Kategória:Švajčiarski botanici
Kategória:Švajčiarski teológovia
Kategória:Osobnosti zo Ženevy
Kategória:Vyučujúci na Univerzite v Ženeve
Acetátové vlákno

thumb|Acetátové vlákno

**Acetátové vlákno** je umelé vlákno vyrobené z acetátu celulózy. Bolo objavené v roku 1918 a dodnes patrí medzi najlepšie a najvyužívanejšie druhy umelých vlákien. Pre jeho výrobu sa používa drevo (celulóza) alebo bavlnený odpad.

Predáva sa pod rôznymi obchodnými názvami, ktoré sa líšia podľa krajiny: v USA napr. Arnel, v Taliansku Acesil.

## Vlastnosti
* merná hmotnosť: 1,32 g.cm3
* pevnosť: do 190 Nm za sucha, do 150 Nm za mokra
* navĺhavosť: do 6,5%
* rozpustnosť: acetón
Vlákno zle horí, deformuje sa pri 140&nbsp;°C (je termoplastické, musí sa žehliť teplotami pod 100 a prať pod 80&nbsp;°C), mäkkne pri teplote okolo 200&nbsp;°C a taví sa pri teplote 230&nbsp;°C.

## Využitie
Acetátové vlákna sa používajú ako elektroizolačný materiál, prídavné vlákna do kobercov, odevov, posteľnej bielizne a podobne.

## Zdroj
* 

Kategória:Umelé vlákna
Alastor

**Alastor** alebo **Alastór** (starogr. *Ἀλάστωρ* – *Alastor; iný prepis: Alastór*, ) môže byť:
*v gréckej mytológii:
** démon pomsty, pozri Alastor (démon)
** syn pylského kráľa Nélea, pozri Alastor (syn Nélea)
** syn trójskeho kráľa Priama, pozri Alastor (syn Priama)
** otec trójskeho bojovníka Tróa, pozri Alastor (otec Tróa)
** meno koňa boha podsvetia Háda, pozri Alastor (mytologický kôň)  
* poľská thrash metalová hudobná skupina, pozri Alastor (hudobná skupina)
Luna 17

[thumb|Luna 17 s vozidlom [Lunochod|Lunochod 1]]

**Luna 17**, alebo **Lunochod 1** bola sovietska kozmická sonda, ktorá v roku 1970 pristála na Mesiaci a dopravila tam prvé robotické vozidlo typu Lunochod. Išlo o vôbec prvý prípad použitia vozidla pri kozmickom výskume.

Mesačná sonda typu E-8 sa skladala z univerzálnej pristávacej platformy a samotného roveru Lunochod. Celkovo mala zostava sondy Luna 17 hmotnosť , z toho vozidlo Lunochod vážilo . Lunochod bol umiestnený na vrchnej plošine pristávacej platformy, z ktorej zišiel pomocou jednej z dvoch vyklápacích zjazdových rámp. Vozidlo bolo riadené priamo operátormi zo Zeme a jeho vedecké vybavenie tvoril röntgenový ďalekohľad pre meranie kozmického žiarenia, röntgenový spektroskop pre analýzu povrchových hornín, zariadenie na zisťovanie mechanických vlastností povrchu, laserový odrážač a systém snímacích kamier.

Luna 17 štartovala 10. novembra 1970 z kozmodrómu Bajkonur pomocou nosnej rakety Proton-K. Na selenocentrickú obežnú dráhu bola navedená 15. novembra a po korekciách dráhy úspešne pristála 17. novembra o 03:46 UTC  na mesačnom povrchu v severnej časti Mora Dažďov. Toho istého dňa o 06:28 UTC zišlo vozidlo Lunochod 1 z pristávacej plošiny a po uvedení solárnych panelov do pracovnej polohy prešlo prvých 20 metrov. Vozidlo následne pracovalo na mesačnom povrchu až do 4. októbra 1971, pričom prečkalo 11 mesačných nocí, odoslalo vyše 20 000 detailných snímkov povrchu a vyše 200 panoramatických snímkov, uskutočnilo vyše 500 meraní pevnosti povrchu a 25 chemických rozborov. Za ten čas najazdilo po Mesiaci celkovo 10 540 metrov, pričom v pohybe bolo 49 hodín.

## Externé odkazy

* Luna 17

Kategória:Program Luna
Kategória:Mesačné sondy
Kategória:Mesačné vozidlá
Kategória:Roboty vo vesmíre
Kategória:Kozmonautika v 1970
Kategória:Kozmonautika v 1971
Kategória:Úspešné sondy